Előterjesztő: dr. Horváth Klára polgármester

Előterjesztést készítette: Dr. Bacsárdi József jegyző

Előzetesen tárgyalja: -

Mellékletek:

* 1. melléklet – határozati javaslat a Társasági Szerződés módosításához, ügyvédi megbízás, javító határozat
* 2. melléklet – lemondó nyilatkozat
* 3. melléklet – módosított társasági szerződés

Elfogadás módja: egyszerűsített többség

Tárgykört rendező jogszabályok:

* Magyarország helyi önkormányzatairól szóló 2011. évi CLXXXIX. törvény (Mötv.),
* A Polgári Törvényről szóló 2013. évi V. törvény (Ptk.),
* A nemzeti vagyonról szóló 2011. évi CXCVI. törvény (Nvtv.)

**Előterjesztés**

**a Bábolna Energiaközösség Nonprofit Kft. társasági szerződésének módosítása, határozat javítása**

**Tisztelt Képviselő-testület!**

**I.**

A 2022-ben indult Energiaközösség kialakítása Bábolnán projekt befejezése rövidesen megtörténik. A projekt befejezéséhez szükséges a Bábolna Energiaközösség Nonprofit Kft., amely Nkft. 2022. decemberében jött létre az Önkormányzat és a Bábolna Városgazda Kft. közös vállalkozásaként, társasági szerződésének módosítása új tagok felvételével. Az új tagok felvétele kizárólag törzsbetét vásárlásával lehetséges, így 1 új tag felvétele esetén 100.000 Ft-tal növekszik a törzstőke.

A tag felvétele nélkül az energiamegosztás nem kezdődhet meg, ugyanis az energiamegosztás feltétele a tagsági jogviszony megléte.

Kérem, hogy a társasági szerződést áttekinteni, elfogadásáról dönteni szíveskedjenek, ezzel hozzájárulva a projekt sikeres befejezéséhez.

**II.**

Tekintettel arra, hogy a Kft. tényleges működése megkezdődik, szükséges az, hogy a Kft.-t olyan személy vezesse, aki a villamosenergetikai piacban jártas, az energiaközösség projekt létrehozásában közreműködött.

A fentiek miatt javaslom, hogy Pábli Zsolt János ügyvezető Úr 2025. augusztus 31-i lemondásával a megüresedett ügyvezetői álláshelyre Gerendás Szabolcs Urat bízza meg az Önkormányzat az ügyvezetői tevékenység ellátásával 2025. szeptember 1. napjától kezdődően.

**III.**

Megállapításra került, hogy a 122/2025. (VII.31.) számú határozatban a munkák összes díja számítási hiba miatt nettó 57.304.306 Ft-ban került megállapításra. A helyes összeg (nettó 34.655.549 Ft + nettó 4.665.000 + nettó 16.983.757 Ft) **nettó 56.304.306 Ft.**

A határozat kijavításáról a mellékelt képviselő-testületi döntési javaslat készült.

Kérem az előterjesztés megvitatását.

Bábolna, 2025. augusztus 11.

**dr. Horváth Klára s.k.**

polgármester

1. melléklet – határozati javaslatok

**…/2025. (VIII.14.) sz. Képviselő-testületi határozat:**

Bábolna Város Önkormányzata Képviselő- testülete, mint alapítói jogok gyakorlója

1. –mind Bábolna Város Önkormányzata, mind a Bábolna Városgazda Szolgáltató Korlátolt Felelősségű Társaság tagok tekintetében

elhatározza a Bábolna Energiaközösség Nonprofit Kft. (2943 Bábolna, Jókai Mór út 12., Cg.: 11-09-030076, adószám: 32163106-2-11) törzstőkéjének 100.000,- Ft-tal történő felemelését 3.400.000,- Ft összegről 3.500.000,- Ft- ra új törzsbetét teljesítésével a mai napi hatállyal. Ennek keretében 1 db 100.000,- Ft mértékű új törzsbetét teljesítésére az alábbi jogi személy jogosult:

* + 1. HAT SPED Kft. (székhely: 2943 Bábolna, Rákóczi u. 8.; cégjegyzékszám: 11  
       09 005680; adószám: 11472887-2-11)

A belépő tag a 100.000,- Ft összeget a mai napon köteles pénzbeli vagyoni hozzájárulás teljesítéssel a társaság házipénztárába befizetni. A pénzbeli hozzájárulások teljes összegének mértéke a fentiek alapján 100.000,- Ft, a törzstőkeemelésben való részvételi aránya 100 %. A tag –figyelemmel a Ptk 3:199. §- ére is- elsőbbségi jogáról a tőkeemelés tekintetében a mai nappal lemond.

1. tudomásul veszi a Bábolna Energiaközösség Nonprofit Kft. ügyvezetőjének, Pábli Zsolt Jánosnak a lemondását az ügyvezetői tisztségről 2025. augusztus 31. napjával.
2. megválasztja Gerendás Szabolcs 2400 Dunaújváros, Mohácsi u. 5. szám alatti lakost 2025. szeptember 1-től 5 év határozott időtartamra a Bábolna Energiaközösség Nonprofit Kft. ügyvezetői tisztségébe, önálló képviseleti jog gyakorlása mellett.
3. felhatalmazza a Polgármestert, hogy a Bábolna Energiaközösség Nonprofit Kft taggyűlésén a fenti döntéseknek megfelelően szavazzon, Gerendás Szabolcs vonatkozásában a taggyűlésen javasolja az ügyvezető megbízási díjának változatlanul, havi bruttó 160.000 Ft-ban történő megállapítását.

Határidő: 2025. augusztus 31.

Felelős: Polgármester

**…/2025. (VIII.14.) sz. Képviselő-testületi határozat:**

Bábolna Város Önkormányzata Képviselő- testülete, mint alapítói jogok gyakorlója elfogadja a Bábolna Energiaközösség Nonprofit Kft. (2943 Bábolna, Jókai Mór út 12., Cg.: 11-09-030076, adószám: 32163106-2-11) módosításokkal egységes szerkezetbe foglalt Társasági Szerződését jelen határozat 1. mellékletében foglalt –fenti, ……/2025. (VIII.14.) sz. határozat figyelembevétele mellett előkészített- tartalommal – figyelemmel arra is, hogy a tőkeemelésről szóló határozatban meghatározott mértékű és összetételű vagyoni hozzájárulás szolgáltatására vonatkozó kötelezettségvállalásokat tettek az erre jogosultak- egyben megbízza Neiger, Papp és Társai Ügyvédi Irodát dr. Papp Gábor ügyvéd képviselete mellett, hogy a Tatabányai Törvényszék Cégbírósága előtt a Kft. Társasági Szerződésének módosítása és a törzstőke felemelés átjegyzése ügyében eljárjon.

Határidő: 2025. szeptember 14.

Felelős: Polgármester

**…/2025. (VIII.14.) sz. Képviselő-testületi határozat:**

Bábolna Város Önkormányzata Képviselő- testülete megállapítja, hogy helytelenül került feltüntetésre 122/2025. (VII.31.) számú határozatában a vállalkozási díj végösszege (helytelenül nettó 57.304.306 Ft).

A Képviselő-testület kijavítva a 122/2025. (VII.31.) számú határozatot megállapítja, hogy a Vertesz Kft. vállalkozási díjának összege nettó 56.304.306 Ft.

Határidő: 2025. augusztus 31.

Felelős: Jegyző